આ અંગે રાજ્ય સરકારના પ્રવક્તા નીતિન પટેલે જણાવ્યું કે "નવોદિત મધ્યમ વર્ગને આકર્ષતી ઘરના ઘરની યોજના પણ જાહેર કરાઈ છે . હાઉસિંગ બોર્ડ અને પીપીપી મોડલ ને આધારે મકાનો બાંધવામાં આવશે." ઉલ્લેખનીય છે કે ડિસેમ્બર 2012માં યોજાઇ ગયેલી ગુજરાત વિધાનસભાની ચૂંટણી વખતે કોંગ્રેસે 'ઘરનું ઘર' સ્કીમ જાહેર કરતાં જ તેને ભારે પ્રતિસાદ મળ્યો હતો .ભાજપે પણ તેના ચૂંટણીઢંઢેરામાં સસ્તાં અને પોસાય તેવાં મકાનો પૂરાં પાડવાનું વચન આપ્યું હતું.